**Povabilo k oddaji ponudbe za sodelovanje pri implementaciji spletne platforme za potrebe projekta SACHE, financiranega iz programa Interreg Srednja Evropa,
št. naročila EU/13/2020 (delovni sklop št. 2, aktivnost 2.4.)**

1. **Predmet ponudbe**

Tehnološki park Ljubljana d.o.o. je partner v mednarodnem projektu SACHE - Pametni pospeševalci podjetniške ustvarjalne dediščine, financiranega iz programa Interreg Srednja Evropa. Glavni skupni cilj projekta je **razvoj in izvajanje strategij za povečanje vrednosti kulturne dediščine** in izkoriščanje vseh potencialov kulturne in ustvarjalne industrije, za povečanje regionalne gospodarske rasti in ustvarjanja novih delovnih mest. Sodelovanje med različnimi državami bo pripomoglo k izboljšanju zmogljivosti in iskanju integriranih pristopov.

Projekt SACHE bo razvil in ponudil integrirane strategije lokalnega razvoja, ki temeljijo na orodjih in pristopih, ki pospešujejo **ustvarjalno podjetništvo znotraj in okoli kulturne dediščine**. Projekt bo razširil in okrepil vlogo mest, simbolov in vrednot kulturne dediščine, tako da jih bo spremenil v „pametne pospeševalce podjetniške ustvarjalne dediščine“ (SACHE), ki temeljijo na novo razvitem modelu srednje Evrope.

Muzeji, galerije, gledališča in festivali bodo zasnovani ne le kot mesta izobraževanja ali zabave, temveč tudi kot pospeševalci, to je **kulturni motor**, ki mobilizirajo in negujejo energije malih kreativnih podjetij.

To bo razširilo dostop do kulturne dediščine in tudi proizvodnjo storitev za povečanje vrednosti, razvoj inovativnega združevanja CCI-jev okoli vsakega SACHE. Pomagalo bo tudi spodbujati **medsektorsko sodelovanje z drugimi industrijskimi in storitvenimi sektorji, zlasti na področju digitalnih tehnologij.**

Z namenom **razvoja in izvajanja strategij za povečanje vrednosti kulturne dediščine**, je Tehnološki park Ljubljana d.o.o., v okviru delovne naloge D.T.2.2.4 projekta, zadolžen za implementacijo spletne platforme, ki bo gostila vse razvite storitve, smernice in vsebine za usposabljanje, pomembne izročke, rezultate in dokumente projekta, metodologije, orodja, pilotne projekte, itd.

Predmet tega povabila je implementacija, dopolnjevanje in vzdrževanje spletne platforme. Št. naročila EU/13/2020 (delovni sklop št. 2, aktivnost 2.4.).

1. **Vsebina ponudbe**

Strokovne storitve bodo obsegale priprave, izvedbo in vzdrževanje spletne platforme z vzpostavitvijo multimedijskega okolja v virtualnem prostoru. Ponudnik naj v ponudbo vključi izdelavo celostne grafične podobe, izdelavo predloge – templata ter spodaj navedene funkcije in storitve znotraj spletne platforme.

Osnovne zahteve za izdelavo spletne platforme

* Platforma mora biti izdelana v sistemu WordPress (WP), Joomla, Drupal oz. podobnem CMS sistemu z možnostjo upravljanja administratorskega vmesnika,
* Platforma mora biti prilagojena ogledu preko računalnikov, ter tudi za dostop preko mobilnih naprav,
* Platforma moram omogočati vključevanje različnih servisov, storitev in orodij, katere ponujajo partnerji projekta oz. so zahtevani, kot rezultat projekta
* pri čemer naj ponudnik upošteva, da poteka komunikacija s projektnimi partnerji v angleškem jeziku ter da morajo biti v tem jeziku pripravljeni tudi vsi meniji, ter vtičniki platforme in multimedijskega okolja.

Ponudnik naj v ponudbo vključi naslednje funkcionalnosti in storitve spletne platforme:

* Načrtovanje in zasnovo spletne strani
* Priprava grafičnih elementov in prilagoditev ustrezne predloge (template-a), ter uporabniškega vmesnika, v skladu z celostno grafično podobo ter logotipi projekta.
* Razdelek za objavo, promocijo oz. izvedbo pilotnih projektov
* Platforma mora vsebovati sledeče funkcionalnosti, module oziroma vtičnike (plug-in):
* Možnost dodajanja dokumentov, prezentacij in datotek vsaj v formatih (word, ppt, pdf, excel…)
* Modul oz. vtičnik za objavo novic in dogodkov z WYSIWYG, HTML urejevalnikom
* Modul oz. vtičnik za pošiljanje ter prijavo na mailing listo
* Modul oz. vtičnik za oblikovanje kontaktnih obrazcev in prijavnic
* Galerija slik
* Koledar dogodkov
* Modul oz. vtičnik za prikaz video vsebin, oz. omogočena vdelava (embedanje) videov z youtube platforme
* Modul oz. vtičnik za izvedbo treningov, mreženja ter rezervacijo terminov sestankov oz. srečanj.
* Modul oz. vtičnik za deljenje vsebin na družbenih omrežjih ter socialnih medijih
* Modul oz. vtičnik za optimizacijo pozicije spletne platforme na iskalnikih (SIO, metaopisi,…)
* Dostop do statistike in analize obiskovalcev spletne platforme (Google Analytics,…)
* Morebitni vtičniki za izboljšanje varnostnih mehanizmov platforme

**Programiranje**

Ponudnik naj upošteva tudi mobilne dodatne potrebe naročnika, ki se bodo pokazale tokom razvoja platforme, zato naj v ponudbi upošteva tudi do 20 ur programiranja za dodatne prilagoditve spletne platforme oziroma prilagoditev modulov oz. vtičnikov spletne platforme.

**Tehnična podpora, testiranje, usposabljanje in vzdrževanje**

Ponudnik, mora skupaj z naročnikom pred lansiranjem platforme izvesti testiranje uporabniške izkušnje, enostavnosti navigacije in logike drevesne strukture.

Ponudnik naj v ponudbo vključi tudi usposabljanje za sodelavce TPLJ in sicer usposabljanje za 3 do 4 sodelavce TPLJ za delo s platformo v skupnem obsegu 20 ur.

Tehnična podpora in vzdrževanje spletne platforme naj obsega:

* Redno varnostno kopiranje vsebin in nastavitev platforme
* Redne varnostne posodobitve vtičnikov, modulov in rednih posodobitev na nove verzije CMS sistema
* manjša tehnična podporna dela na mesec (do 2 h)
* reakcijski čas maksimalno 12 h (podpora preko emaila, telefona in klepeta)

**Konfiguracija domene in strežnika**

* Zakup gostovanja (SSD – hitri disk z minimalno 2GB prostora, neomejena količina prometa, zagotovljeni SSL certifikati, …) vsaj do 31.12.2023
* Nakup domene vsaj do 31.12.2023
* Zaledni administratorski sistem za upravljanje (cPanel, Plesk,…)
* Podpora za MySQL baze
* Konfiguracija ustreznih email naslovov
* Zagotavljanje ustrezne varnosti strežnika in tudi morebitnih dodatnih vtičnikov z varnostnimi mehanizmi na platformi

Ponudnik mora zagotavljati zakup domene, vtičnikov oz. modulov in strežnika, ter tehnično podporo in vzdrževanje platforme vsaj do 31.12.2023.

1. **Drugi elementi ponudbe**

Naročnik Tehnološki park Ljubljana d.o.o. (v nadaljevanju TPLJ) zagotovi:

* logotipe projekta
* vsebinsko podporo
* potrebno gradivo in materiale za objavo,
* vključevanje ponudnika v redno komunikacijo s projektnimi partnerji,
* usmerjanje pri izvedbi storitve,
* podporo pri pripravi končnega izdelka.

Od ponudnika se pričakuje, da bo zagotovil naslednje:

• strokovno usposobljen kader za pripravo in izvedbo platforme,

• dostavo vseh izdelkov v angleškem jeziku,

• prilagodljivost pri pripravi zgoraj navedenih izdelkov, glede na časovnico projekta,

 ter upoštevanje morebitne spremembe le te.

1. **Pogoji za izbiro ponudnika**

Izbrani ponudnik mora izpolnjevati naslednje pogoje in zahteve:

* Implementacijo vsaj ene spletne platforme, s področja EU projektov oz. iz področja izobraževalnih oz. kulturnih in kreativnih vsebin.
1. **Izhodišča za pripravo ponudbe**

Iz ponudbe naj bodo razvidni naslednji podatki:

* kontakti ponudnika,
* predmet ponudbe,
* cena
* veljavnost ponudbe do 1.12.2020
* reference,
* parafirana vsaka stran vabila za oddajo ponudbe,
* ponudba, predložena po priloženi specifikaciji podpisana in žigosana na vsaki strani in na koncu,
* parafirana vsaka stran vzorca pogodbe
1. **Predviden časovni in finančni okvir**

Aktivnosti se pričnejo izvajati z dnem podpisa pogodbe. Izbrani izvajalec bo skupaj z naročnikom po podpisu pogodbe pripravil časovnico izdelave, ki bo vključevala (pregled stanja, izbor ter prilagoditev grafične predloge, konfiguracija strežnika, inštalacija CMS sistema, vključevanje vtičnikov in izvedba zahtevanih funkcionalnosti, končni pregled platforme, otvoritev platforme,…) Rok za vzpostavitev prve verzije platforme je 1.12.2020. Končna verzija platforme pa mora biti na voljo do 1.3.2021.

Celotna implementacija, podpora in vzdrževanje platforme poteka od podpisa pogodbe do 31.12.2023. Datum za izvedbo je fiksen.

Pogodba z izbranim izvajalcem se zaključi z dnem 31. december 2023. Do 31.3.2021 od izbranega izvajalca pričakujemo poročilo, ki vsebuje vsaj:

* Kratko vsebinsko poročilo implementacije

Predvidena vrednost za izvedbo predvidenih aktivnosti oz. storitev je **9.990,00 EUR** brez DDV oz. **12.078,00 EUR** z DDV.

1. **Plačilni pogoji**

Naročnik se zavezuje, da bo izvršil plačilo za potrjeno opravljeno storitev v skladu z zakonodajo. Predviden način plačila je plačilo po implementaciji platforme v 15 dneh po prejemu kratkega poročila o opravljeni storitvi in računa.

1. **Merila za izbor ponudnika**

Merilo za izbor ponudnika za področje implementacije platforme iz točke 2 tega povabila, so ekonomsko najugodnejša ponudba, določena na podlagi najnižje ponudbene cene v EUR, ki doprinese 50% k uspehu ponudbe, 50% prinesjo reference s področja implementacije platform za EU projekte in platform s področja kreativnega in kulturnega sektorja (KKS sektorja).

|  |  |
| --- | --- |
| Merilo | Točke |
| Merilo a)Cena brez DDV (vseh 50 točk prejme ponudnik z najnižjo ceno\*, ostali ponudniki prejmejo sorazmerno manjše število točk. Upošteva se sledeča formula: št. točk = cena najugodnejšega ponudnika / ponujena cena x 50) | 50 |
| Merilo b) * implementacija ene oz. dveh spletnih platform s področja pospeševanja podjetništva, izobraževanja oz. kreativnega in kulturnega sektorja (KKS sektorja).
* implementacija treh oz. štirih platform s področja s področja pospeševanja podjetništva, izobraževanja oz. kreativnega in kulturnega sektorja (KKS sektorja).
* implementacija pet ali več platform s področja pospeševanja podjetništva, izobraževanja oz. kreativnega in kulturnega sektorja (KKS sektorja).
 | 103050 |

\* Pri razvrščanju ponudb (t.j. dodeljevanju točk ponudnikom) se upošteva skupna vrednost za strokovne storitve v EUR brez DDV.

Naročnik bo sklenil pogodbo s ponudnikom, ki bo predložil popolno ponudbo in dosegel najvišje število zbranih točk.

V primeru, da bosta dva ali več ponudnikov imela enako število točk glede na postavljena merila, bo izbran ponudnik, ki je ponudil nižjo ceno. V kolikor dva ali več ponudnikov doseže enako število točk tega naročila tudi pri merilu cene, se izbere tistega ponudnika, ki je prej oddal ponudbo.

1. **Rok za predložitev in način predložitve ponudbe:**

Ponudbo mora ponudnik predložiti v pisni obliki na naslov naročnika:

Tehnološki park Ljubljana d.o.o.

Tehnološki park 19

1000 Ljubljana

**ali preko elektronske pošte na naslov** gasper.juvancic@tp-lj.si**.**

Za pravočasno dostavljeno ponudbo bo veljala ponudba, ki bo dostavljena preko elektronske pošte **do torka, 10. 11. 2020 do 10:00 ure**.

1. **Popolnost ponudbe**

Popolna bo tista ponudba, ki bo pravočasna, formalno popolna, pravilna in primerna ter bo v celoti izpolnjevala vse zahteve iz razpisne dokumentacije.

Ponudnik mora ponudbi predložiti:

* Obrazec 1: Osnovni podatki ponudnika,
* Obrazec2: Finančni del ponudbe, ki vsebuje skupno ceno izvedbe dogodka, z veljavnostjo ponudbe 1. 12. 2020
* Obrazec 3: Reference ponudnika
* Obrazec 4: Parafirana vsaka stran vzorca pogodbe

Parafirana vsaka stran tega vabila za oddajo ponudbe.

Naročnik bo iz postopka izločil ponudnika, če bo na dan, ko se izteče rok za oddajo ponudb, uvrščen v evidenco ponudnikov z negativnimi referencami.

1. **Izbira ponudnika**

O izboru ponudnika bo odločala komisija, sestavljena iz treh članov Tehnološkega parka Ljubljana. Izbrani ponudnik bo o izboru komisije obveščen najkasneje do torka 10. 11. 2020, do 16.00 ure popoldan.

Kontaktna oseba za dodatne informacije: Gašper Juvančič, e-naslov: gasper.juvancic@tp-lj.si, tel.: (01) 620 34 90.

Ljubljana, 21. oktober 2020

Odgovorna oseba:

Tehnološki park Ljubljana d.o.o.

dr. Jernej Pintar

direktor